תאון (מדקדק)

תאון (ביוונית: Θέων; פעל במאה ה-1 לפנה"ס) מאלכסנדריה הייתה מדקדק שלימד ברומא בתקופת הקיסרים אוגוסטוס וטיבריוס. הוא ירש את מקומו של אריוס בתפקיד "הפילוסוף האישי" של הקיסרים, ואת מקומו ירש אפיון. הוא היה בנו של המדקדק ארטמידורוס מטרסוס וראש בית הספר באלכסנדריה.

תאון היה מחבר של "לקסיקון לקומיקאים היוונים" (Κωμικαὶ λέξεις), אשר מצוטט על ידי הסיכיוס מאלכסנדריה  בהקדמה (Prooemium) ללקסיקון שלו עצמו. ספק אם הוא היה המחבר של הלקסיקון הקומי שמצוטט על ידי מחבר הסכוליה לאפולוניוס מרודוס. הוא אחד המחברים שחיבוריהם שימשו מקור לסכוליה לאריסטופאנס. "פירוש על האודיסיאה" מאת מחבר בשם "תאון", מצוטט בלכסיקון הביזנטי אטימולוגיקון מגה (המאה ה-12) בערך πύελος. באחת הפרשנויות על אריסטופאנס (שהאותנטיות שלה נתונה לוויכוח), לקומדיה "העננים", תאון נזכר כאחד הפרשנים על אפולוניוס מרודוס. עם זאת, ייתכן שיש לייחס את אחת הפרשנויות הללו על הומרוס ואפולוניוס לסופיסט איליוס תאון, שגם הוא מאלכסנדריה.

הערות שוליים

אלכסנדריה: אישים
סופרים מצרים
מחברים כותבי יוונית
אישים שחיו במאה ה-1 לפנה"ס